Slovenská astronomická spoločnosť pri SAV

Csereho cena SAS pri SAV za populárno-vedeckú činnosť
2023-09-15 | Učebno-výcvikové zariadenie Univerzity P. J. Šafárika v Košiciach, Danišovce 73, 053 22, Slovenská republika
Slovenská astronomická spoločnosť pri Slovenskej akadémii vied (SAS pri SAV) vyhlásila 8. ročník Csereho ceny SAS pri SAV za populárno-vedeckú činnosť. Členovia Spoločnosti môžu svoje návrhy zaslať do 15. septembra 2023. Slávnostné odovzdávanie ocenenia sa uskutoční počas 19. zjazdu SAS pri SAV, ktorý sa bude konať koncom septembra v Danišovciach.
SAS pri SAV si uvedomuje dôležitosť popularizácie vedy a techniky pre napredovanie a pokrok našej spoločnosti. Prostredníctvom tejto ceny chce povzbudiť predovšetkým mladých členov SAS pri SAV, aby sa venovali aj tejto činnosti a prilákali tak ďalších mladých ľudí k štúdiu prírodných a technických vied.
V roku 2017 sme si pripomenuli 100. výročie narodenia Dr. Eleméra Csereho (16. 1. 1917 – 29. 10. 1992), významného popularizátora astronómie a zakladateľa hvezdárne v Hlohovci. V súvislosti s týmto výročím Hlavný výbor SAS pri SAV rozhodol, že ocenenie sa bude od roku 2018 oficiálne nazývať Csereho cena SAS pri SAV za populárno-vedeckú činnosť.
Laureátmi tohto ocenenia sa v predchádzajúcich ročníkoch stali: RNDr. Jaroslav Merc (2016), RNDr. Peter Begeni (2017), RNDr. Pavol Rapavý (2018), Mgr. Mária Gallová a Mgr. Peter Zimnikoval (2019), RNDr. Stanislav Kaniansky (2020), RNDr. Miroslav Znášik (2021) a Ing. Peter Kaňuk (2022).
Každý člen SAS pri SAV môže na toto ocenenie navrhnúť osobnosť, ktorá sa výrazným spôsobom zaslúžila o popularizáciu astronómie a príbuzných odborov. Návrhy na ocenenie v roku 2023 treba doručiť SAS pri SAV (sas@ta3.sk) do 15. septembra 2023. Štatút ocenenia je možné nájsť na stránkach SAS pri SAV.
Slávnostné odovzdávanie ocenenia sa uskutoční počas 19. zjazdu SAS pri SAV, ktorý sa bude konať v dňoch 29. – 30. septembra 2023 v Danišovciach.
Tešíme sa na vaše návrhy.

Zraz vizuálnych pozorovateľov
2023-09-16 - 2023-09-22 | Astronomické observatórium na Kolonickom sedle, Ladomirov 176, Ladomirov, 067 71, Slovenská republika
Zraz vizuálnych pozorovateľov je úplne nové podujatie Vihorlatskej hvezdárne organizované ako súčasť implementácie projektu „Cez Poloniny ku hviezdam“ podporeného v rámci výzvy Ministerstva životného prostredia so zameraním na rozvojové projekty transformácie regiónu NP Poloniny.
Vo všeobecnosti vizuálnych pozorovateľov v astronómii ubúda. Vizuálne pozorovania sú nahradzované použitím elektronických detektorov, ktoré poskytujú vyššiu presnosť a pohodlie pre obsluhu. Napriek tomu existujú pozorovatelia, ktorí chcú zažiť pozorovanie vlastnými očami. Existujú vizuálni pozorovatelia premenných hviezd (aj medzi pracovníkmi hvezdárne), obľúbené je tiež pozorovanie vlastnými očami deep sky objektov, čo sú hmloviny, hviezdokopy, galaxie. To sú objekty, ktoré bežne ukazujeme laickým návštevníkom pri večernom pozorovaní. Tu však ide o náročnejšie pozorovania. Veľakrát ide vlastne o to, odhaliť limitné možnosti daného prístroja a ľudského oka. Takáto aktivita je dlhodobo známa v susednej Českej republike pod názvom „Amatérska prehliadka oblohy (APO)“. Preto podujatie pripravujeme v úzkej spolupráci práve s členmi tejto skupiny, ktorá sa medzičasom stala samostatnou Sekciou Českej astronomickej spoločnosti.
Podujatie bude mať charakter stretnutia vizuálnych pozorovateľov, na ktorom budú vykonávať praktické pozorovanie, zakresľovanie a vymieňať si skúsenosti. Využívať budú priestory a techniku observatória, vlastnú techniku buď privezenú, alebo už inštalovanú v Pavilóne pre vizuálne pozorovania. Pozvaní budú známi pozorovatelia zo Slovenska a okolitých krajín. Maximálny počet účastníkov – 20. Trvanie podujatia týždeň. Termín vždy v septembri z dôvodu vysokej pravdepodobnosti dobrého počasia a ešte relatívne teplých a dlhých nocí. V rámci projektu zorganizujeme pilotný nultý ročník v roku 2023 a prvý ročník v roku 2024. Účastníci budú ubytovaní v ubytovacích priestoroch observatória bezplatne. Pre záujemcov o väčší komfort ponúkame sprostredkovanie ubytovania v neďalekých ubytovacích zariadeniach. Stravovanie si budú zabezpečovať samostatne s využitím regionálnych kateringových služieb.
Personálne zraz zabezpečuje projektový manažér projektu “Cez Poloniny ku hviezdam” Pavol A. Dubovský, ktorý je známy aj ako najvýkonnejší vizuálny pozorovateľ premenných hviezd na Slovensku. Pomáhať mu bude ďalší pracovník Vihorlatskej hvezdárne Tomáš Medulka, tiež skúsený vizuálny pozorovateľ. Ideovým vedúcim je Karel Kolomazník, jeden zo zakladateľov APO, ktorého hlavnou úlohou je identifikácia zaujímavých objektov na vizuálne pozorovanie.
V závere zrazu sa uskutoční aj malý seminár, na ktorom budú prednesené teoretické prednášky a prezentované výsledky praktických pozorovaní.

Prednáška a krst knihy Z. Bardona
2023-09-23 15:00 - 19:00 (Europe/Bratislava) | Zážitkové centrum vedy Aurelium, Bojnická 3 (areál Matador), Bratislava-Nové Mesto, 831 04, Slovenská republika

Astronomické Slovensko 2023
2023-09-27 10:00 - 2023-09-29 13:00 | Učebno-výcvikové zariadenie Univerzity P. J. Šafárika v Košiciach, Danišovce 73, 053 22, Slovenská republika
Slovenská astronomická spoločnosť pri Slovenskej akadémii vied (SAS pri SAV) v spolupráci so Slovenskou ústrednou hvezdárňou v Hurbanove, Prírodovedeckou fakultou Univerzity P. J. Šafárika v Košiciach a finančnou podporou Ministerstva kultúry SR organizuje konferenciu Astronomické Slovensko 2023, ktorá sa bude konať v dňoch 27. – 29. septembra 2023 v priestoroch Učebno-výcvikového zariadenia Univerzity P. J. Šafárika v Danišovciach neďaleko Spišskej Novej Vsi.
Konferencia nadväzuje na úspešné podujatie Astronomické Slovensko 2019, ktoré sa konalo 25. – 27. septembra 2019 v Danišovciach. Konferencie sa zúčastnilo 36 účastníkov reprezentujúcich pestrú paletu astronomický subjektov na Slovensku, ktorí prezentovali 29 príspevkov formou prednášok a 6 príspevkov vo forme výstav.
Na konferenciu Astronomické Slovensko 2023 sú pozvané všetky subjekty na astronomickej mape Slovenska od tých profesionálnych až po jednotlivých nadšencov: astronomické inštitúcie a univerzity, hvezdárne a planetáriá, astronomické spoločnosti, kluby, občianske združenia. Všetci tu môžu prezentovať svoju činnosť v oblasti astronomického vzdelávania a popularizácie a zároveň spoločne diskutovať o možnostiach vzájomnej spolupráce v týchto oblastiach.
Príspevky môžu byť prezentované formou prehľadových prednášok, konferenčných prednášok, krátkych oznámení, výstav, posterov a prezentačných stojanov typu roll-up. O spolupráci v oblasti astronomických vzdelávacích a popularizačných aktivít na Slovensku budú môcť účastníci hovoriť aj v rámci panelovej diskusie.

Prihlasovací formulár je k dispozícii na stránke konferencie.
Na konferenciu Astronomické Slovensko 2023 bude nadväzovať 19. riadny zjazd SAS pri SAV, ktorý sa bude konať v dňoch 29. – 30. septembra 2023 v priestoroch Učebno-výcvikového zariadenia Univerzity P. J. Šafárika v Danišovciach.
Tešíme sa na Vašu účasť.

Veda hrou a Európska noc výskumníkov
2023-09-28 - 2023-09-29 | Hvezdáreň a planetárium Medzev, Štóska 174, Medzev, 04425, Slovenská republika
Veda hrou je súčasť veľkého projektu Kultúru a vedu do regiónov IV. Podujatie z verejných zdrojov podporil Fond na podporu umenia. Sprievodným podujatím je Európska noc výskumníkov. Veda hrou – program pre základné a stredné školy sa vo Hvezdárni Medzev uskutoční v dňoch 28.9. a 29.9.2023 v čase do 9:00 do 14:00 h. Čaká Vás zaujímavý program. Na podujatie je potrebné sa vopred prihlásiť mailom alebo telefonicky z kapacitných dôvodov.
Tešíme sa na Vás!
Kontakty: 055/466 36 75, 0917 178 276, olga.ballaschova@ckkk.sk, tomas.cabala@ckkk.sk

19. riadny zjazd SAS pri SAV
2023-09-29 14:00 - 2023-09-30 14:00 | Učebno-výcvikové zariadenie Univerzity P. J. Šafárika v Košiciach, Danišovce 73, 053 22, Slovenská republika
19. riadny Zjazd Slovenskej astronomickej spoločnosti pri Slovenskej Akadémii vied
(29. – 30. septembra 2023, Danišovce)
Program
29. septembra 2023 (piatok)
14:00 – registrácia účastníkov
15:00 – privítanie a laudácia (doc. RNDr. Rudolf Gális, PhD.)
15:15 – pozvaná prednáška Slovenský zväz astronómov (Miloš Obert)

15:45 – vyhlásenie laureáta Csereho ceny SAS pri SAV za rok 2023
16:00 – prestávka
16:30 – otvorenie 19. riadneho zjazdu SAS pri SAV (doc. RNDr. Rudolf Gális, PhD.)

voľby mandátovej, volebnej a návrhovej komisie, voľba zapisovateľa a overovateľa
správa o činnosti SAS pri SAV za obdobie 2019 – 2023 (Mgr. Emil Kundra, PhD.)
správa o hospodárení SAS pri SAV za obdobie 2019 – 2023 (Mgr. Ľubomír Hambálek, PhD.)
správa Revíznej komisie SAS pri SAV za obdobie 2019 – 2023 (Mgr. Mária Gallová)
diskusia k predneseným správam
diskusia k navrhovaným zmenám stanov SAS pri SAV (RNDr. Rudolf Gális, PhD.)

19:00 – večera
20:00 – pozvaná prednáška Výrony koronální hmoty na Slunci a na eruptivních hvězdách
(prof. RNDr. Petr Heinzel, DrSc.)

30. septembra 2023 (sobota)
08:00 – raňajky
09:00 – rokovanie 19. riadneho zjazdu SAS pri SAV

všeobecná diskusia
schválenie nového znenia stanov SAS pri SAV
voľby nového Predsedníctva hlavného výboru SAS pri SAV
Hlavného výboru SAS pri SAV, Revíznej komisie SAS pri SAV
prestávka
voľby nových čestných členov SAS pri SAV
hlasovanie k zmene stanov SAS pri SAV
návrh a schválenie uznesenia 19. riadneho zjazdu SAS pri SAV

12:00 – ukončenie 19. riadneho zjazdu SAS pri SAV
12:30 – obed

Európska noc výskumníkov
2023-09-29 18:00 - 22:00 | Tekovská hvezdáreň v Leviciach, Sokolovská 21, Levice, 934 01, Slovenská republika

100 hodín astronómie 2023
2023-10-01 - 2023-10-04 | Slovenská republika
Od 1. do 4. októbra 2023 bude Úrad Medzinárodnej astronomickej únie (IAU) pre popularizáciu astronómie (OAO) pokračovať v tradícii koordinovania celosvetovej série podujatí v rámci projektu 100 hodín astronómie. Tohtoročnou témou je Jedna planéta. Cieľom je vytvoriť zážitok, ktorý vo verejnosti podporí pocit jednoty, spojenia a spolupatričnosti, inšpirovaný pocitmi astronautov po návrate z vesmírnych misií označovanými ako efekt nadhľadu. Séria podujatí by mala oslavovať krásu našej spoločnej planéty a podporovať globálnu spoluprácu, starostlivosť o životné prostredie a spoločný záväzok k lepšej budúcnosti.
Efekt nadhľadu
Efekt nadhľadu je termín, ktorý sa používa na opis hlbokej a transformačnej zmeny vedomia, ktorú astronauti často zažívajú pri pohľade na Zem z vesmíru. Je to kognitívna a emocionálna reakcia na úchvatný pohľad na našu planétu z obežnej dráhy alebo z Mesiaca. Medzi kľúčové aspekty efektu nadhľadu patria:
– Úžas a jednota: Astronauti opisujú ohromujúci pocit úcty a jednoty pri pohľade na Zem z vesmíru. Vidia planétu ako krehký a vzájomne prepojený ekosystém bez hraníc a rozdelenia.
– Zvýšené environmentálne povedomie: Zážitok podporuje hlboké uznanie krásy Zeme a zvýšené povedomie o environmentálnych výzvach. Mnohí astronauti sa vracajú na Zem s pevným odhodlaním chrániť životné prostredie.
– Zmena perspektívy: Efekt nadhľadu často vedie k zmene perspektívy, keď si jednotlivci uvedomia bezvýznamnosť individuálnych konfliktov a dôležitosť spolupráce pri riešení globálnych problémov.
– Duchovné a filozofické poznatky: Niektorí astronauti opisujú túto skúsenosť ako duchovnú alebo filozofickú, ktorá vedie k prehodnoteniu zmyslu ich života a pocitu prepojenia so všetkými živými bytosťami.
– Motivácia pre výskum vesmíru: Efekt nadhľadu slúži aj ako motivácia pre ďalší výskum vesmíru, keďže astronauti sa vracajú s pocitom zodpovednosti za výskum vesmíru a zároveň za zachovanie Zeme.
Efekt nadhľadu zdôrazňuje hlboký vplyv, ktorý môže mať cestovanie vesmírom na ľudskú perspektívu, a podčiarkuje dôležitosť ochrany našej planéty a spolupráce pri riešení globálnych výziev.

Kalendár globálnych podujatí IAU
IAU OAO opäť pripravil globálnu mapu podujatí, v rámci ktorej organizátori môžu prezentovať svoje podujatia projektu 100 hodín astronómie. Ak je podujatie otvorené pre verejnosť, je potrebné uviesť dostatok informácií, aby sa záujemcovia mohli zapojiť, či už osobne alebo online. Organizátori prvých 50 zaregistrovaných podujatí dostanú od IAU OAO drobnosti vrátane výtlačkov najnovších čísel časopisu CAP Journal. Zaregistrovať podujatie je možné pomocou tohto formulára.

Súťaž umeleckých projektov IAU OAO 100 hodín
IAU OAO tiež ponúka možnosť zapojiť sa do spoločného umeleckého projektu, ktorý symbolizuje jednotu a vzájomnú prepojenosť. Tento projekt umožní vytvoriť kolektívne umelecké dielo, ktoré bude stelesňovať tému projektu: astronómiu a efekt nadhľadu. Do súťaže je možné sa zapojiť s vlastným umeleckým dielom (napr. maľbou, obrazom, básňou, videom) zaslaným prostredníctvom tohto formulára spolu s obrázkom alebo odkazom na video do 30. septembra 2023, 23:59 UTC. Do súťaže sú pozvaní umelci všetkých vekových kategórií. Zaslaním umeleckého diela súťažiaci súhlasia s jeho zdieľaním na stránkach a sociálnych sieťach IAU OAO, pričom k nemu bude pripojené ich meno. Náhodne budú vybrané dve práce, ktorých autori získajú ďalekohľad venovaný projektom Sterren Schitteren Voor Iedereen (Hviezdy svietia pre každého, Univerzita Gent – Katedra fyziky a astronómie, Univerzita Leiden a spoločnosť BRESSER).
Nápady na aktivity
Ak potrebujete nejaké nápady pre svoje astronomické popularizačné podujatia, môžete sa inšpirovať v súbore nástrojov IAU OAO. Ak ste vyvinuli alebo viete o nejakom zaujímavom formáte astronomických popularizačných aktivít, môžete ich zdieľať s ostatnými prostredníctvom tohto formulára. Záujemcovia sa tiež môžu pozrieť na minuloročné podujatia na stránke 100 hodín astronómie 2022.
Pri propagácii informácií o vašich podujatiach na sociálnych sieťach nezabudnite použiť #100HoursOfAstronomy a #IAUoutreach, aby IAU OAO mohol pomôcť propagovať aj vaše aktivity. Sledujte kanály sociálnych médií IAU OAO (Facebook a Twitter), pretože v nasledujúcich týždňoch budú zverejnené ďalšie informácie a zdroje.

100 hodín astronómie
2023-10-02 16:00 - 17:00 | Tekovská hvezdáreň v Leviciach, Sokolovská 21, Levice, 934 01, Slovenská republika

Svetový kozmický týždeň
2023-10-04 09:00 - 2023-10-05 12:00, 2023-10-09 09:00 - 2023-10-10 12:00 | Hvezdáreň a planetárium Medzev, Štóska 174, Medzev, 04425, Slovenská republika

KOLOFOTA 2023
2023-10-09 - 2023-10-15 | Astronomické observatórium na Kolonickom sedle, Ladomirov 176, Ladomirov, 067 71, Slovenská republika

Slovenská amatérska obloha 2023
2023-10-20 - 2023-10-22 | Penzión Kerametal – Areál športov, Mláky 13, Látky, 985 45, Slovenská republika
Vážení priatelia astronómie,
dovoľujem si vás pozvať na ďalšie pokračovanie víkendového stretnutia zameraného na podporu a skvalitnenie pozorovania oblohy v amatérskych podmienkach pod názvom SLOVENSKÁ AMATÉRSKA OBLOHA 2023. Uskutoční sa od 20. do 22. októbra 2023 na tradičnom mieste, v penzióne KERAMETAL na Látkach.
Témou tohto ročníka bude „NÁVRAT NA MESIAC“. Z tohto dôvodu je zvolený aj termín podujatia krátko pred prvou štvrťou tak, aby Mesiac na oblohe bol, no zároveň aby už v druhej polovici noci nerušil prípadné astronomické pozorovania. Počas víkendu očakávame aj maximum meteorického roja Orionidy.
Mesiacu bude ale venovaný základ programu. Môžete sa opäť tešiť na zaujímavé príspevky:
Pavel Gabzdyl – Měsíc plný otazníků (online)
Jana Plauchová – Návrat človeka na Mesiac
Stano Šišulák – Tisíce rokov a jeden Mesiac
Štefan Kürti – Známe prípady dopadov telies na povrch Mesiaca
… a nebude chýbať ani pôsobivá večerná prezentácia dvoch nafukovacích modelov, tentokrát Mesiaca a Zeme.
Počas pobytu bude opäť priestor na zdieľanie svojich poznatkov a skúseností. Určitý čas vyhradíme aj vašim príspevkom, ak máte chuť niečím prispieť, neváhajte ma kontaktovať. Témou môže byť pozorovanie v domácich podmienkach, vaša technika, pozorovateľňa, pozorovacie podmienky a podobne.
V prípade, že vám to spôsob dopravy na miesto dovolí, privezte si aj pozorovaciu techniku. Verím, že nám počasie bude naklonené a využijeme miestne pozorovacie podmienky.
Viac informácií o SAO nájdete na http://www.planetarium.sk/sao.
Na podujatie sa prihlasujte prostredníctvom prihlasovacieho formulára: https://forms.gle/QvGuytneyVp9PZqQ9
Ceny v penzióne pre rok 2023 sú nasledovné:
Ubytovanie s raňajkami – 30 €
Obed – 8 €
Večera – 7 €
Ak poznáte niekoho ďalšieho so záujmom zúčastniť sa, prepošlite mu prosím túto pozvánku. Počet účastníkov je ako obvykle obmedzený na 45.
Za organizátorov sa na stretnutie teší,
Tomáš Dobrovodský

KOLOS 2023
2023-10-26 - 2023-10-28 | Astronomické observatórium na Kolonickom sedle, Ladomirov 176, Ladomirov, 067 71, Slovenská republika

Vesmírna talkšou s Ivanom Bellom
2023-10-26 10:00 - 12:00 | Hvezdáreň a planetárium Medzev, Štóska 174, Medzev, 04425, Slovenská republika

Slovenské meteority
2023-10-26 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť (SAS) pri SAV, Centrum voľného času (CVČ) v Košiciach a Prírodovedecká fakulta Univerzity P. J. Šafárika v Košiciach Vám prinášajú ďalšie podujatie z cyklu Astronomické štvrtky SAS pri SAV. Podujatie sa bude konať v Centre voľného času v Košiciach 26. októbra 2023.
Podujatie začne o 17:00 hod. premietaním dokumentárnych filmov.
O 18:00 hod. bude pokračovať prednáškou Slovenské meteority, ktorú prednesie RNDr. Pavol Rapavý (Slovenský zväz astronómov, SZA). Podnetom pre tento príspevok bolo pozorovanie denného bolidu a pád meteoritov 24. júla 2023 severozápadne od Rimavskej Soboty. V príspevku budú stručne spomenuté všetky meteority, ktoré dopadli na územie Slovenska, ako aj najzaujímavejšie historické záznamy pravdepodobne súvisiace s pádom meteoritov. Diskutované budú sú aj meteority, ktoré s určitosťou dopadli, no zatiaľ nájdené neboli.
Na prednášku nadviaže RNDr. Peter Begeni (SZA), ktorí sa zameria na meteorit Kňahyňa. Miesto dopadu meteoritu Kňahyňa z roku 1866, v tom čase najväčšieho kamenného meteoritu na svete, je v súčasnosti už asi 250 m na Ukrajine, no patrí medzi naše srdcovky, nakoľko je v blízkosti Parku tmavej oblohy Poloniny (2010) a dnes aj súčasťou Triparku tmavej oblohy Východné Karpaty.
Prednášky budú dostupné v rovnakom čase aj online.
O 19:30 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov CVČ v Košiciach.

Astronomické pozorovania na Hrade - čiastočné zatmenie Mesiaca
2023-10-28 20:00 - 23:00 | Bratislavský hrad, Zámocká 862/2, Bratislava, 811 01, Slovenská republika
Milí priatelia hviezdnej oblohy a vesmíru,
radi by sme Vás pozvali na vzrušujúce verejné astronomické pozorovanie na Bratislavskom hrade na Leopoldovej bašte, ktoré organizuje Slovenské plantetária o.z. Pripojte sa k nám a staňte sa súčasťou tohto nezabudnuteľného večera plného hviezd a objavovania vesmíru pri príležitosti čiastočného zatmenia Mesiac.

Čiastočné zatmenie Mesiaca je jedným z najkrajších javov na nočnej oblohe, ktorý nabáda k zamysleniu sa nad nádherou a dynamikou nášho vesmíru. Tento unikátny úkaz si budeme môcť vychutnať voľným okom aj prostredníctvom teleskopov, ktoré budú k dispozícii na mieste.
K čiastočnému zatmeniu Mesiaca dôjde po 20:00. Viditeľné zatmenie budete môcť pozorovať od 21:35, kedy tieň Zeme zatieni Mesiac od ľavej, dolnej časti.
Náš skúsený tím lektorov a astronomických nadšencov bude počas celého večera poskytovať odborné vysvetlenia a odpovedať na vaše otázky týkajúce sa zatmenia, ako aj všeobecných otázok o vesmíre.
Nezmeškajte túto jedinečnú príležitosť spojiť sa s komunitou, ktorá zdieľa váš záujem o hviezdy a vesmír. Pozorovanie je vhodné pre všetky vekové kategórie a je skvelou príležitosťou pre rodiny stráviť spoločný čas pod hviezdami.
Uistite sa, že sa oblečiete teplo, prípadne si so sebou vezmite teplé nápoje, aby ste si mohli tento zážitok vychutnať v pohodlí.
Tešíme sa na vašu účasť a spoločné zdieľanie zážitku, ktorý nám ponúka pohľad na čiastočne zatmený Mesiac. Odporúčame sledovať našu stránku, kde v prípade nepriaznivého počasia informujeme o zrušení pozorovania.
Radi by sme sa poďakovali Slovenskému národnému múzeu – Historickému múzeu za poskytnutie priestorov.

Týždeň vedy a techniky na Slovensku 2023
2023-11-06 - 2023-11-10 | Astronomický ústav SAV v. v. i., Stará Lesná, Slovenská republika
Slovenská astronomická spoločnosť pri SAV a Astronomický ústav SAV, v. v. i. Vás srdečne pozývajú na Týždeň vedy a techniky na Slovensku. Podujatie sa uskutoční od 6. do 10. novembra 2023 v priestoroch Astronomického ústavu SAV, v. v. i.. V stredu, 8. novembra a piatok, 10. novembra sú pre Vás pripravené prednášky o histórii a aj súčasnom výskume, vo večerných hodinách, 16:30 – 21:00 bude pozorovanie oblohy. Pozvánku k podujatiu nájdete tu: TVaT_2023

Týždeň vedy a techniky na Slovensku 2023 - Medzev
2023-11-08 09:00 - 2023-11-10 12:00 | Hvezdáreň a planetárium Medzev, Štóska 174, Medzev, 04425, Slovenská republika

Neuveriteľný Mesiac
2023-11-22 17:00 - 20:00 | Krajská hvezdáreň a planetárium M. Hella, Dukelských hrdinov 1298/21/A, Žiar nad Hronom, 965 01, Slovenská republika

Ako naplánovať jedinečnú astrofotografiu
2023-11-23 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť (SAS) pri SAV, Centrum voľného času (CVČ) v Košiciach a Prírodovedecká fakulta Univerzity P. J. Šafárika v Košiciach Vám prinášajú ďalšie podujatie z cyklu Astronomické štvrtky SAS pri SAV. Podujatie sa bude konať v Centre voľného času v Košiciach 23. novembra 2023.
Podujatie začne o 17:00 hod. premietaním dokumentárnych filmov.
O 18:00 hod. bude pokračovať prednáškou Ako naplánovať jedinečnú astrofotografiu, ktorú prednesie známy slovenský astrofotograf a predseda Sekcie astronomickej fotografie SAS pri SAV a SZA Ing. Róbert Barsa (SAS pri SAV).
Prednáška bude dostupná v rovnakom čase aj online.
O 19:30 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov CVČ v Košiciach.

Zaujímavé astronomické úkazy v roku 2024
2023-12-14 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť (SAS) pri SAV, Centrum voľného času (CVČ) v Košiciach a Prírodovedecká fakulta Univerzity P. J. Šafárika v Košiciach Vám prinášajú ďalšie podujatie z cyklu Astronomické štvrtky SAS pri SAV. Podujatie sa bude konať v Centre voľného času v Košiciach 14. decembra 2023.
Podujatie začne o 17:00 hod. premietaním dokumentárnych filmov.
O 18:00 hod. bude pokračovať prednáškou Zaujímavé astronomické úkazy v roku 2024, ktorú prednesie pracovník Centra voľného času Ing. Peter Kaňuk (SAS pri SAV).
Prednáška bude dostupná v rovnakom čase aj online.
O 19:30 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov CVČ v Košiciach.

Extrémne veľký ďalekohľad
2023-12-14 17:30 - 20:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika

Astronomická olympiáda
2024-01-25 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť (SAS) pri SAV, Centrum voľného času (CVČ) v Košiciach a Prírodovedecká fakulta Univerzity P. J. Šafárika v Košiciach Vám prinášajú ďalšie podujatie z cyklu Astronomické štvrtky SAS pri SAV. Podujatie sa bude konať 25. januára 2024 v Centre voľného času v Košiciach.
Podujatie začne o 17:00 hod. premietaním dokumentárnych filmov.
O 18:00 hod. bude pokračovať prednáškou Astronomická olympiáda, ktorú prednesú bývalí úspešní olympionici a v súčasnosti spoluorganizátori tejto súťaže Mgr. Jana Švrčková, Bc. Radovan Lascsák a Bc. Samuel Amrich (SAS pri SAV). Vo svojej prezentácii priblížia čo Astronomická olympiáda predstavuje, čo dokázali jej účastníci po minulé roky dosiahnuť na medzinárodnej úrovni. Súčasne predstavia, akým spôsobom sa typicky vyvíja celý ročník Astronomickej olympiády, čo sa zmenilo za posledný rok a aké sú plány s touto súťažou v roku 2024.
Prednáška bude dostupná v rovnakom čase aj online. Tiež je k dispozícii prezentácia k prednáške.
O 19:30 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov CVČ v Košiciach.

Hviezdna obloha, astronomické výročia roku 2024
2024-01-25 17:30 - 20:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
RNDr. Katarína Maštenová – Hviezdna obloha, astronomické výročia roku 2024
Astronomická prednáška pre verejnosť, ktorá sa uskutoční vo štvrtok 25. januára 2024 o 17:30 hod. v Objavovni Prírodovedného múzea Slovenského národného múzea v Bratislave. Vstup je voľný.

Ženská osobnosť v astronómii
2024-02-11 - 2024-03-31 | Astronomický ústav SAV v. v. i., Stará Lesná, Slovenská republika

Galileo Galilei a jeho vplyv na rozvoj vedy
2024-02-13 17:30 - 20:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Prednáša: doc. RNDr. František Kundracik, CSc. (FMFI UK)
Názov prednášky: Galileo Galilei a jeho vplyv na rozvoj vedy
Čas a miesto: 13. februára 2024, od 17:30, Objavovňa PM SNM
Vstup je voľný.

Valentínske pozorovanie
2024-02-14 18:00 - 20:00 | Hvezdáreň a planetárium Medzev, Štóska 174, Medzev, 04425, Slovenská republika

Astronomické pozorovania na Hrade
2024-02-14 18:00 - 20:00 | Bratislavský hrad, Zámocká 862/2, Bratislava, 811 01, Slovenská republika
Milí priatelia hviezd a vesmíru!
Slovenské planetária, o.z. Vás pozývajú na valentínske astronomické pozorovanie, ktoré bude v stredu, 14. februára 2024, na bastióne nad čestným nádvorím Bratislavského hradu.
Počas večera sa nám naskytne výnimočný pohľad na Mesiac, planétu Jupiter so svojimi mesiacmi a aj na Saturn a Urán!
Upozorňujeme, že pozorovanie sa uskutoční len za priaznivých poveternostných podmienok. V prípade oblačnosti alebo nepriaznivého počasia bude podujatie zrušené.
Teleskopy budú k dispozícii, ale ak máte vlastný, neváhajte ho priniesť. Toto podujatie je vhodné pre všetky vekové kategórie a je skvelou príležitosťou pre tých, ktorí sa chcú viac dozvedieť o astronómii a vesmíre.
Radi by sme sa poďakovali Slovenskému národnému múzeu – Historickému múzeu za poskytnutie priestorov. Tešíme sa na stretnutie s Vami.

Ženy v astronómii
2024-02-16 17:00 - 20:00 | Nitrianska hvezdáreň pri Krajskom osvetovom stredisku v Nitre, Fatranská 3, Nitra, 949 01, Slovenská republika
Organizácia Spojených národov vyhlásila 11. február za Medzinárodný deň žien a dievčat vo vede. Od roku 2019 Medzinárodná astronomická únia (IAU) v termíne od 11. februára do 8. marca iniciuje aktivity, ktoré sa zameriavajú na ženy a dievčatá v astronómii a vyzdvihujú úlohu žien v rozvoji vedy a zároveň povzbudzujú dievčatá, aby uvažovali o kariére v astronómii.
Nitrianska hvezdáreň pri Krajskom osvetovom stredisku v Nitre Vás srdečne pozýva na podujatie, ktoré sa bude konať v rámci iniciatívy IAU Ženy a dievčatá v astronómii. Podujatie sa bude konať v piatok 16. februára 2024 od 17:00 hod v priestoroch Nitrianskej hvezdárne. S prednáškou Ženy v astronómii vystúpi lektorka a astronómka Mgr. Mária Záborská, členka SZA a SAS pri SAV.
